Here is a page extracted from Wikipedia that may contain CSS, HTML, and a lot of unformatted text.

Title: Rotterdam
Content: Rotterdam ye una ciudat neerlandesa en a provincia d'Holanda d'o Sud (u Holanda Meridional), de la que ye a suya capital.

Rotterdam tien una superficie de 304,24 km², una población de 582.827 habitants (2006) y una densidat de población de 1.915,68 abs/km². Situata a una distancia de 30 km d'a Mar d'o Norte y comunicata con a mar por o río Rin, o suyo puerto, clamato Europoort, ye o mayor puerto d'Europa y o segundo d'o mundo dimpués d'o puerto de Singapur.

Historia 
A ciudat s'establió en o sieglo XII, en a marguin d'o río Root (ista ye a etimolochía d'o nombre d'a ciudat). En 1340 obtenió estatuto de ciudat.

En o sieglo XVII, periodo d'hechemonía comercial neerlandesa, Rotterdam yera o centro d'o comercio mundial, profitando d'o trafico comercial ta a colonia neerlandesa d'as Indias Orientals Neerlandesas. Asinas, a ciudat amplió as suyas instalacions portuarias.

Mientres a Segunda Guerra Mundial, a Luftwaffe d'o Tercer Reich bombardeyó a ciudat o 14 de mayo de 1940, en a Campanya de Francia. En o bombardeyo de Rotterdam morioron 1.000 personas, y o bombardeyo destruyó 25.000 viviendas y tot o centro historico. O Gubierno neerlandés se rindió, ta evitar bombardeyos a d'atras ciudaz.

En a postguerra, s'esvielló a ciudat, destruita por os bombadeyos, y Rotterdam esdevenió un laboratorio d'as novedaz en l'Arquitectura.

Ciudaz achirmanadas 
 1958:  Colonia (Alemanya).
 1958:  Esch-sur-Alzette (Luxemburgo).
 1958:  Lille (Francia).
 1958:  Torino (Italia).
 1958:  Lidje (Belchica).
 1976:  Burgas (Bulgaria).
 1976:  Constanţa (Rumanía).
 1977:  Gdańsk (Polonia).
 1979:  Shanghai (China).
 1983:  L'Habana (Cuba).
 1984:  Sant Petersburgo (Rusia).
 1985:  Baltimore (Maryland, Estaus Unius).
 1988:  Dresde (Alemanya).
 1990:  Buenos Aires (Archentina).
 2005:  Istambul (Turquía).
  Casablanca (Marruecos).

Se veiga tamién 
 Bombardeyo de Rotterdam.

Vinclos externos 

   Pachina web municipal.

Localidaz d'os Países Baixos
Localidaz portuarias d'os Países Baixos